[{"text_idx": "#000001", "text": "Petras C\u030celiauskas lernis Esperanton en 1957 per kurso en la revuo S\u030cvyturys. Li organizis kaj gvidis fakultativan Esperanto-kurson en sia lernejo. Partoprenis en pli ol dudek BEToj, kie li prelegis kaj prezentis siajn verkojn kaj tradukojn. Li verkis la librojn Nuo Babelio iki esperanto (De Babelo g\u0302is Esperanto) kaj Litovio dum jarcentoj (2002), kompilis bibliografion de litoviaj Esperanto-eldonaj\u0302oj (2008), kaj tradukis plurajn librojn el la litova lingvo en Esperanton. Inter liaj poeziaj tradukoj estas poemoj de 23 litovaj kaj 16 alilingvaj poetoj kaj 86 kantoj."}, {"text_idx": "#000002", "text": "Dum 11 jaroj C\u030celiauskas estis redaktoro de Litova Stelo (1995-2005) kaj redaktis c\u0302iutagajn informilojn de pluraj BEToj. En Litova Stelo kaj en aliaj Esperanto-gazetoj aperis multaj liaj artikoloj pri diversaj temoj. Petras C\u030celiauskas estis membro de LKK de la 90a UK (Vilno, 2005) kaj redaktoro de la kongresa kuriero Vilna Sonoro. Li estas lau\u0306reato de la premio de la Fondaj\u0302o Grabowski (1997) kaj Honora Membro de UEA (1999). Okaze de lia 80-jarig\u0302o en 2009 aperis la 520-pag\u0302a volumo El mia Esperanta skatolo kun liaj tradukoj kaj artikoloj, kaj en 2018 estis eldonia lia 816-pag\u0302a Granda Litova-Esperanta Vortaro."}, {"text_idx": "#000010", "text": "Musklaku la kovrilon por legi pliajn informojn."}]